proxectonos/corpus_dominio_legal_administrativo_tmp huggingface dataset:
RESOLUCIÓN do 30 de setembro de 2022 pola que se adxudican as axudas para a mellora da capacidade de innovación das empresas en Galicia, a través do financiamento de bonos de innovación para pequenas e medianas empresas cuxa actividade se enmarca nas prioridades estratéxicas da RIS3, convocadas pola Resolución do 25 de maio de 2022 (Diario Oficial de Galicia número 110, do 9 de xullo).
Axencia Galega de Innovación — III. Outras disposicións — 20/10/2022

Mediante a Resolución da Axencia Galega de Innovación do 25 de maio de 2022 (DOG núm. 110, do 9 de xullo) convocáronse as subvencións para a mellora da capacidade de innovación das empresas en Galicia, a través do financiamento de bonos de innovación para pequenas e medianas empresas cuxa actividade se enmarca nas prioridades estratéxicas da RIS3.
No seu artigo 20 regúlase a resolución e notificación destas axudas, unha vez que a comisión de selección establecida no artigo 17 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 18.
De acordo con isto, e atendendo ao informe elaborado na sesión do 9 de setembro de 2022 pola Comisión de Selección establecida no artigo 17 das bases da Resolución do 25 de maio de 2022, a Axencia Galega de Innovación
1. Conceder as axudas para a mellora da capacidade de innovación das empresas en Galicia, a través do financiamento de bonos de innovación para pequenas e medianas empresas cuxa actividade se enmarca nas prioridades estratéxicas da RIS3, a todas ás entidades que non resultan denegadas por incumprimento orzamentario, as cales foron puntuados de conformidade co disposto no artigo 18 das bases reguladoras, que figuran no anexo I para a liña 1 e anexo II para a liña 2A e anexo III para a liña 2B a esta proposta (ordenadas por número de expediente). O importe total das axudas concedidas é 910.626,06 €, con cargo á aplicación orzamentaria que se recolle no seguinte cadro:
2. Denegar as solicitudes que, unha vez revisado o orzamento, de conformidade cos artigos 7 e 8, non acada o orzamento mínimo do artigo 7.1.b) (anexo IV).
3. A relación de solicitudes que non foron admitidas a trámite figura no anexo V.
4. Para a xustificación da subvención deberá presentarse a documentación indicada nos artigos 26 da resolución de convocatoria no prazo establecido no artigo 25 no seu punto 1.
5. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da notificación da resolución, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de setembro de 2022
RESOLUCIÓN do 11 de outubro de 2022, do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, pola que se determinan as datas, o lugar e os horarios de realización dos correspondentes exercicios.
Consellería de Infraestruturas e Mobilidade — III. Outras disposicións — 20/10/2022

En sesión do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante a Resolución do 23 de xuño de 2022, da Dirección Xeral de Mobilidade (
Diario Oficial de Galicia
nº 130, do 8 de xullo), acordouse, de conformidade co disposto na base oitava da mencionada resolución:
Primeiro. As correspondentes probas terán lugar na Escola Galega de Administración Pública (EGAP), rúa de Madrid 2-4, As Fontiñas, Santiago de Compostela.
Os exercicios realizaranse os vindeiros días 2 e 3 de novembro de 2022, nos horarios e aulas que a seguir se sinalan:
Segundo. Para os efectos da realización dos correspondentes chamamentos, os aspirantes deberán presentarse ás probas 15 minutos antes do comezo de cada exercicio.
Terceiro. Os interesados serán convocados para cada exercicio en chamamento único e resultará excluído da súa realización quen non compareza.
Cuarto. Os aspirantes excluídos por non compareceren no momento do chamamento non terán dereito a que se lles devolvan os importes aboados en concepto de dereitos de exame.
Quinto. Os aspirantes terán que se presentar ás probas provistos do orixinal do seu documento nacional de identidade ou documento fidedigno acreditativo da súa identidade, a xuízo do tribunal. En caso contrario, non se permitirá o acceso ao recinto onde se realicen os exercicios. Tales aspirantes excluídos non terán dereito a que se lles devolvan os importes aboados en concepto de dereitos de exame.
Sexto. Os interesados deberán levar bolígrafo e, para a realización do suposto práctico, poderán ir provistos do ADR ou RID, só en formato papel, e de máquina calculadora sen memoria RAM.
Santiago de Compostela, 11 de outubro de 2022
CORRECCIÓN DE ERROS. Resolución do 8 de agosto de 2022 pola que se adxudican as axudas para a mellora da capacidade de innovación das empresas en Galicia (programa Innova Peme), a través do financiamento das actividades integradas en plans de innovación, cuxa actividade se enmarca nas prioridades estratéxicas da RIS3, convocadas pola Resolución do 4 de abril de 2022 (Diario Oficial de Galicia número 73, do 18 de abril).
Axencia Galega de Innovación — III. Outras disposicións — 20/10/2022

Advertidos erros na dita resolución, publicada no
Diario Oficial de Galicia
número 171, do 8 de setembro de 2022, cómpre efectuar as seguintes correccións:
– Na páxina 47889, no artigo 2, onde di:
«2. O importe total das axudas concedidas é 2.395.790,27 €, con cargo á aplicación orzamentaria que se recolle no seguinte cadro:
Debe dicir:
«2. O importe total das axudas concedidas é de 2.391.290,27 €, con cargo á aplicación orzamentaria que se recolle no seguinte cadro:
– Nas páxinas 47890 e 47891, no anexo I de entidades beneficiarias, onde di:
– Debe dicir:
RESOLUCIÓN do 30 de setembro de 2022 pola que se fan públicas as axudas concedidas ao abeiro da Resolución do 23 de xuño de 2022 pola que se aproban as bases reguladoras para a concesión de subvencións aos concellos, en réxime de concorrencia non competitiva, destinadas á realización de auditorías municipais de abastecemento encamiñadas á elaboración de plans de actuacións para minimizar as perdas de auga, e se convocan para o ano 2022 (código de procedemento AU301C).
Augas de Galicia — III. Outras disposicións — 14/10/2022

O 8 de xullo de 2022 publicouse no Diario Oficial de Galicia a Resolución do 23 de xullo 2022 pola que se aproban as bases reguladoras para a concesión de subvencións aos concellos, en réxime de concorrencia non competitiva, destinadas á realización de auditorías municipais de abastecemento encamiñadas á elaboración de plans de actuacións para minimizar as perdas de auga, e se convocan para o ano 2022 (código de procedemento AU301C).
O 17 de agosto de 2022 a Dirección de Augas de Galicia, por delegación da Presidencia de Augas de Galicia, ditou resolución de concesión das subvencións aos beneficiarios.
O 24 de agosto de 2022 publicouse no Diario Oficial de Galicia a Resolución do 11 de agosto de 2022 pola que se amplía o crédito da Resolución do 23 de xuño de 2022 pola que se aproban as bases reguladoras para a concesión de subvencións aos concellos, en réxime de concorrencia non competitiva, destinadas á realización de auditorías municipais de abastecemento encamiñadas á elaboración de plans de actuacións para minimizar as perdas de auga, e se convocan para o ano 2022 (código de procedemento AU301C).
O 9 de setembro de 2022 a Dirección de Augas de Galicia, por delegación da Presidencia de Augas de Galicia, ditou resolución de concesión das subvencións aos beneficiarios.
Segundo o recollido na Resolución do 23 de xuño de 2022, citada, debe publicarse no Diario Oficial de Galicia e na páxina web de Augas de Galicia a relación das subvencións concedidas.
As subvencións fináncianse con cargo á conta financeira 6566 (subvencións de capital a corporacións locais) da entidade pública empresarial Augas de Galicia.
De conformidade co previsto no artigo 14 da Resolución do 23 de xuño de 2022, xa citada,
Facer público no Diario Oficial de Galicia e na páxina web oficial de Augas de Galicia a relación das entidades beneficiarias e o importe das subvencións concedidas.
Santiago de Compostela, 30 de setembro de 2022
RESOLUCIÓN do 30 de setembro de 2022 pola que se fan públicas as axudas concedidas ao abeiro da Resolución do 5 de xullo de 2021 pola que se aproban as bases reguladoras para a concesión de axudas, en réxime de concorrencia competitiva, para a mellora do estado das instalacións de captación, potabilización e almacenamento de comunidades de usuarios de abastecemento para consumo humano na Comunidade Autónoma de Galicia e se convocan para o ano 2021 (código de procedemento AU232A).
Augas de Galicia — III. Outras disposicións — 14/10/2022

O 19 de xullo de 2021 publicouse no
Diario Oficial de Galicia
a Resolución do 5 de xullo de 2021 pola que se aproban as bases reguladoras para a concesión de axudas, en réxime de concorrencia competitiva, para a mellora do estado das instalacións de captación, potabilización e almacenamento de comunidades de usuarios de abastecemento para consumo humano na Comunidade Autónoma de Galicia e se convocan para o ano 2021 (código de procedemento AU232A).
O 21 de marzo de 2022 e o 22 de marzo de 2022 a Dirección de Augas de Galicia, por delegación da Presidencia de Augas de Galicia, ditou resolución de concesión de axudas aos beneficiarios.
O 28 de xuño de 2022 publicouse no
Diario Oficial de Galicia
a Resolución do 15 de xuño de 2022 pola que se amplía o crédito da Resolución do 5 de xullo de 2021 pola que se aproban as bases reguladoras para a concesión de axudas, en réxime de concorrencia competitiva, para a mellora do estado das instalacións de captación, potabilización e almacenamento de comunidades de usuarios de abastecemento para consumo humano na Comunidade Autónoma de Galicia e se convocan para o ano 2021 (código de procedemento AU232A).
O 16 de xuño de 2022 a Dirección de Augas de Galicia, por delegación da Presidencia de Augas de Galicia, ditou resolución de concesión de axudas aos beneficiarios que estaban en lista de agarda por exceder o límite do crédito dispoñible na convocatoria de axudas antes da ampliación de crédito.
Segundo o recollido na Resolución do 5 de xullo de 2022 citada, debe publicarse no
Diario Oficial de Galicia
e na páxina web de Augas de Galicia a relación das subvencións concedidas.
As axudas fináncianse con cargo á conta financeira 6568 (subvencións de capital a familias e institucións sen fins de lucro) da entidade pública empresarial Augas de Galicia, proxecto de gasto de axudas para as melloras de pequenos abastecementos no ámbito rural e apoio ás comunidades de usuarios.
De conformidade co previsto no artigo 13 da Resolución do 5 de xullo de 2021, xa citada,
Facer público no
Diario Oficial de Galicia
e na páxina web oficial de Augas de Galicia a relación das entidades beneficiarias e o importe das axudas concedidas.
Santiago de Compostela, 30 de setembro de 2022
EXTRACTO da Resolución do 5 de outubro de 2022 de concesión directa da ampliación da axuda para adquirir material escolar, regulada na Orde do 29 de abril de 2022.
Consellería de Cultura, Educación, Formación Profesional e Universidades — III. Outras disposicións — 14/10/2022

BDNS (Identif.): 625517.
De conformidade co previsto no artigo 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarias
As persoas que xa foron beneficiarias da axuda para adquirir material escolar por importe de 50 €, ao abeiro da Orde do 29 de abril de 2022, e o alumnado que se incorpore a un centro docente sostido con fondos públicos ao longo do curso e ata o do 31 de marzo de 2023, que perciba a axuda para adquirir material escolar da Orde do 29 de abril de 2022.
Segundo. Obxecto
A concesión directa da ampliación da axuda para adquirir material escolar, regulada na Orde do 29 de abril de 2022 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos para o curso escolar 2022/23.
Terceiro. Bases reguladoras
Resolución do 5 de outubro de 2022 de concesión directa da ampliación da axuda para adquirir material escolar, regulada na Orde do 29 de abril de 2022.
Cuarto. Importe
Material escolar: financiado con 2.390.000 € para o ano 2022 e 100.000 € para o ano 2023.
Santiago de Compostela, 5 de outubro de 2022
CORRECCIÓN DE ERROS. Orde do 10 de outubro de 2022 pola que se modifica o artigo 15 da Orde do 29 de decembro de 2021 pola que se establecen as bases reguladoras e a convocatoria de subvencións para o ano 2022, en réxime de concorrencia competitiva, dentro do Plan específico de acción comunitaria destinado a asociacións veciñais, confederacións, federacións ou unións de asociacións de veciños de Galicia, comunidades de usuarios de augas e asociacións de mulleres rurais de Galicia (Diario Oficial de Galicia número 9, do 14 de xaneiro de 2022).
Vicepresidencia Segunda e Consellería de Presidencia, Xustiza e Deportes — III. Outras disposicións — 20/10/2022

Advertido erro na citada orde, na versión en castelán, publicada no
Diario Oficial de Galicia
número 196, do 14 de outubro de 2022.
Faise a corrección na versión do DOG neste idioma. Tal corrección non procede no texto en galego.
RESOLUCIÓN do 8 de setembro de 2022, da Dirección Xeral de Patrimonio Natural, pola que se publican os órganos xestores das reservas da biosfera de Galicia beneficiarios das subvencións concedidas en virtude da Orde do 25 de xaneiro de 2022, pola que se aproban as bases e a convocatoria para a concesión, en réxime de concorrencia competitiva, das axudas para actuacións por parte dos órganos de xestión das reservas da biosfera de Galicia con cargo ao Plan de recuperación, transformación e resiliencia, financiado pola Unión Europea-NextGenerationEU para os anos 2022 e 2023 (código de procedemento MT724C).
Consellería de Medio Ambiente, Territorio e Vivenda — III. Outras disposicións — 20/10/2022

De conformidade co establecido no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas.
De acordo co isto,
Publicar no
Diario Oficial de Galicia
as axudas concedidas en virtude da Orde do 25 de xaneiro de 2022 pola que se aproban as bases e a convocatoria para a concesión, en réxime de concorrencia competitiva, das axudas para actuacións por parte dos órganos de xestión das reservas da biosfera de Galicia con cargo ao Plan de recuperación, transformación e resiliencia, financiado pola Unión Europea-NextGenerationEU para os anos 2022 e 2023 (código de procedemento MT724C).
A finalidade desta orde é promover a conservación e a xestión da biodiversidade e dos recursos naturais, o fomento do desenvolvemento sustentable e a mellora do patrimonio cultural nas reservas da biosfera de Galicia.
Esta subvención finánciaa integramente a Unión Europea a través dos fondos asignados á Xunta de Galicia para o financiamento de actuacións en reservas da biosfera con cargo ao PRTR, mediante o instrumento do Mecanismo de recuperación e resiliencia, aprobado polo Regulamento (UE) 2021/241, do Parlamento Europeo e do Consello, do 12 de febreiro de 2021, dentro do compoñente 4: conservación e restauración de ecosistemas mariños e terrestres e a súa biodiversidade, liña de investimento I2: conservación da biodiversidade terrestre e mariña. Aplicacións orzamentarias 08.03.541B.760.0 e 08.03.541B.781.1.
As contías e persoas beneficiarias por cada unha das liñas relaciónanse nos anexos I e II desta resolución.
As axudas aos órganos xestores das reservas da biosfera de Galicia foron aprobadas pola Resolución da Dirección Xeral de Patrimonio Natural do día 30 de agosto de 2022.
Santiago de Compostela, 8 de setembro de 2022
ORDE do 7 de outubro de 2022 pola que se amplía o prazo de xustificación das subvencións convocadas ao abeiro da Orde do 26 de abril de 2022 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e se convocan para o ano 2022 (código de procedemento IN201G).
Vicepresidencia Primeira e Consellería de Economía, Industria e Innovación — III. Outras disposicións — 20/10/2022

Mediante a Orde do 26 de abril de 2022 (DOG núm. 93, do 13 de maio) establécense as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e convócanse para o ano 2022 (código de procedemento IN201G).
O artigo 1.4 das bases reguladoras establece que «en concreto, consideraranse actuacións subvencionables as previstas no artigo 4. As ditas actuacións deberán estar realizadas e efectivamente pagadas desde o 1 de xaneiro de 2022 ata a data límite de xustificación establecida no artigo 21. Así mesmo, excepcionalmente considéranse subvencionables a organización e participación en feiras do período do Nadal 2021/22 e os gastos efectuados desde o 1 de novembro ata o 31 de decembro de 2021 derivados destas».
Pola súa banda, o artigo 21.1 das bases reguladoras dispón que o pagamento da subvención quedará condicionado á presentación, nos lugares sinalados no artigo 3 da convocatoria e ata o 31 de outubro de 2022, dunha copia da documentación indicada do propio artigo 21.1.
Tendo en conta o longo proceso de avaliación e co fin de optimizar os procesos de xestión e dado que non se causa prexuízo a terceiros, procede modificar o artigo 21.1 das bases reguladoras e ampliar o prazo de xustificación ata unha data que permita unha mellor xustificación da subvención por parte das persoas beneficiarias.
A teor do exposto, en virtude das competencias que ten atribuídas a Vicepresidencia Primeira e Consellería de Economía, Industria e Innovación en materia de comercio interior, e no exercicio das atribucións que me foron conferidas,
Artigo único. Modificación do artigo 21.1 do anexo I da Orde do 26 de abril de 2022 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e se convocan para o ano 2022 (código de procedemento IN201G)
O primeiro parágrafo do artigo 21.1 do anexo I da referida orde queda redactado nos seguintes termos:
«O pagamento da subvención quedará condicionado á presentación, nos lugares sinalados no artigo 3 da convocatoria e ata o 11 de novembro de 2022, dunha copia da seguinte documentación:».
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de outubro de 2022
ORDE do 7 de outubro de 2022 pola que se amplía o prazo de xustificación das subvencións convocadas ao abeiro da Orde do 21 de xuño de 2022 pola que se establecen as bases reguladoras para a concesión, en réxime de concorrencia competitiva, de subvencións para a creación e o lanzamento de plataformas de marketplace para produtos agroalimentarios no medio rural, e se procede á súa convocatoria para o ano 2022 (código de procedemento CO300H).
Vicepresidencia Primeira e Consellería de Economía, Industria e Innovación — III. Outras disposicións — 20/10/2022

Mediante a Orde do 21 de xuño de 2022 (DOG núm. 128, do 6 de xullo) establécense as bases reguladoras para a concesión, en réxime de concorrencia competitiva, de subvencións para a creación e o lanzamento de plataformas de marketplace para produtos agroalimentarios no medio rural, e procédese á súa convocatoria para o ano 2022 (código de procedemento CO300H).
O parágrafo segundo do artigo 1.3 das bases reguladoras establece que «en concreto, consideraranse subvencionables as actuacións previstas no artigo 4 destas bases sempre que sexan realizadas e efectivamente pagadas desde o 1 de xaneiro de 2022 ata a data límite de xustificación establecida no artigo 21 destas bases reguladoras».
Pola súa banda, o artigo 21.1 das bases reguladoras dispón que o pagamento da subvención quedará condicionado á presentación, nos lugares sinalados no artigo 3 da orde de convocatoria e ata o 31 de outubro de 2022, dunha copia da documentación indicada do propio artigo 21.1.
Tendo en conta o longo proceso de avaliación e co fin de optimizar os procesos de xestión e dado que non se causa prexuízo a terceiros, procede modificar o artigo 21.1 das bases reguladoras e ampliar o prazo de xustificación ata unha data que permita unha mellor xustificación da subvención por parte das entidades beneficiarias.
A teor do exposto, en virtude das competencias que ten atribuídas a Vicepresidencia Primeira e Consellería de Economía, Industria e Innovación en materia de comercio interior, e no exercicio das atribucións que me foron conferidas,
Artigo único. Modificación do artigo 21.1 do anexo I da Orde do 21 de xuño de 2022 pola que se establecen as bases reguladoras para a concesión, en réxime de concorrencia competitiva, de subvencións para a creación e o lanzamento de plataformas de marketplace para produtos agroalimentarios no medio rural, e se procede á súa convocatoria para o ano 2022 (código de procedemento CO300H)
O primeiro parágrafo do artigo 21.1 do anexo I da referida orde queda redactado nos seguintes termos:
«O pagamento da subvención quedará condicionado á presentación, nos lugares sinalados no artigo 3 da orde de convocatoria e ata o 11 de novembro de 2022, dunha copia da seguinte documentación:».
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de outubro de 2022
CORRECCIÓN DE ERROS. Orde do 16 de setembro de 2022 pola que se publica o acordo pactado na Mesa sectorial de negociación do persoal estatutario, sobre medidas retributivas e de mellora no seo do Plan de ordenación de recursos humanos de atención primaria.
Consellería de Sanidade — III. Outras disposicións — 19/10/2022

Advertidos erros na citada orde, publicada no Diario Oficial de Galicia número 182, do venres 23 de setembro de 2022, cómpre facer as seguintes correccións:
Na páxina 49510, no 4º parágrafo, onde di: «Tras a negociación en mesa sectorial os días 14 e 29 de xuño, co apoio das organizacións sindicais CIG, CC.OO., CSIF e SATSE, propóñense as medidas seguintes:», debe dicir: «Tras a negociación en mesa sectorial os días 14 e 29 de xuño, co apoio das organizacións sindicais CIG, CC.OO., CSIF, SATSE e UGT, propóñense as medidas seguintes:».
Pola súa vez, na páxina 49513, na epígrafe «ANEXO. Novos concellos con postos de difícil cobertura», na Área Sanitaria de Vigo, onde se fai referencia a «S.A.P. A Guarda», «S.A.P. Tui», «U.A.P. O Rosal», «U.A.P. Santa María de Oia» e «C. Tabagón»; deben substituírse por «A Guarda», «Tui» e «O Rosal».
Finalmente, na páxina 49514, na Área Sanitaria de Ourense, onde se fai referencia a «Vilamarín», debe substituírse por «Vilamartín de Valdeorras».
ORDE do 6 de outubro de 2022 pola que se modifica a Orde do 27 de decembro de 2021 pola que se establecen as bases reguladoras para a concesión, en réxime de concorrencia competitiva, de subvencións destinadas ao reforzo e extensión das redes de distribución eléctrica que dan servizo aos parques empresariais da Comunidade Autónoma de Galicia, e se convocan para o ano 2022 (código de procedemento IN519D).
Vicepresidencia Primeira e Consellería de Economía, Industria e Innovación — III. Outras disposicións — 19/10/2022

O día 26 de xaneiro de 2022 publicouse no Diario Oficial de Galicia a Orde do 27 de decembro de 2021 pola que se establecen as bases reguladoras para a concesión, en réxime de concorrencia competitiva, de subvencións destinadas ao reforzo e extensión das redes de distribución eléctrica que dan servizo aos parques empresariais da Comunidade Autónoma de Galicia, e se convocan para o ano 2022 (código de procedemento IN519D).
Con posterioridade á publicación no Diario Oficial de Galicia da mencionada orde producíronse modificacións estruturais e de denominación nos órganos e consellerías da Xunta de Galicia. Así, o Decreto 58/2022, do 15 de maio, polo que se establece a estrutura orgánica da Xunta de Galicia, crea a Vicepresidencia Primeira e Consellería de Economía, Industria e Innovación. Posteriormente, o Decreto 73/2022, do 25 de maio, fixa a estrutura orgánica das vicepresidencias e das consellerías da Xunta de Galicia, e, pola súa parte, o Decreto 116/2022, do 23 de xuño, polo que se establece a estrutura orgánica da Vicepresidencia Primeira e Consellería de Economía, Industria e Innovación, establece a estrutura e funcións da dita vicepresidencia e consellería, e inclúe un novo órgano, a Secretaría Xeral de Industria, que exercerá, entre outras, as competencias en materia de impulso do desenvolvemento de infraestruturas en parques empresariais, así como o fomento do desenvolvemento de novas actividades industriais e, en xeral, calquera actuación de promoción e execución de actuacións de modernización e dotación de servizos avanzados no solo empresarial.
De acordo co anterior,
Artigo único. Modificacións estruturais e de denominación de órganos
As referencias efectuadas no texto da Orde do 27 de decembro de 2021 pola que se establecen as bases reguladoras para a concesión, en réxime de concorrencia competitiva, de subvencións destinadas ao reforzo e extensión das redes de distribución eléctrica que dan servizo aos parques empresariais da Comunidade Autónoma de Galicia, e se convocan para o ano 2022 (código de procedemento IN519D), á Vicepresidencia Segunda e Consellería de Economía, Empresa e Innovación entenderanse realizadas á Vicepresidencia Primeira e Consellería de Economía, Industria e Innovación, e as referencias efectuadas no texto da mencionada orde á Dirección Xeral de Planificación Enerxética e Recursos Naturais entenderanse realizadas á Secretaría Xeral de Industria.
Disposición derradeira única. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 6 de outubro de 2022
RESOLUCIÓN do 5 de outubro de 2022 pola que se dá publicidade dos convenios subscritos no segundo cuadrimestre do ano 2022.
Fondo Galego de Garantía Agraria — III. Outras disposicións — 18/10/2022

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade á relación dos convenios subscritos polo Fondo Galego de Garantía Agraria (Fogga) no segundo cuadrimestre do ano 2022 e que se relacionan no anexo desta resolución.
Santiago de Compostela, 5 de outubro de 2022
CORRECCIÓN DE ERROS. Extracto da Orde do 13 de setembro de 2022 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade e se procede á súa convocatoria para as anualidades 2022-2023. Programa III: axudas ao mantemento do custo salarial nos CEE (código de procedemento TR341M).
Consellería de Promoción do Emprego e Igualdade — III. Outras disposicións — 18/10/2022

BDNS (Identif.): 649081.
Advertido erro no citado extracto, publicado no Diario Oficial de Galicia número 184, do 27 de setembro de 2022, cómpre realizar a seguinte corrección:
Na páxina 51307, no último parágrafo do punto terceiro, onde di: «No suposto de contratos de traballo a tempo parcial, a contía da subvención reducirase proporcionalmente. No suposto de que nun mesmo mes se produzan variacións na duración da xornada, soamente se terá en conta a porcentaxe da xornada laboral inferior para calcular a contía que se concederá nesa mensualidade.», debe dicir: «No suposto de contratos de traballo a tempo parcial, a contía da subvención reducirase proporcionalmente».
RESOLUCIÓN do 7 de outubro de 2022, da Secretaría Xeral Técnica da Consellería do Mar, pola que se dá publicidade dunha encomenda de xestión ao medio propio Empresa Pública de Servizos Agrarios Galegos, S.A. (Seaga), para executar durante os anos 2022 e 2023.
Consellería do Mar — III. Outras disposicións — 18/10/2022

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
1. Resolución do 9 de setembro de 2022, da Consellería do Mar, pola que se lle encarga ao medio propio Empresa Pública de Servizos Agrarios Galegos, S.A. (Seaga) a realización dos traballos de reinstalación na ría de Ferrol, dos moluscos bivalvos procedentes de zonas de produción declaradas como clase C no litoral norte da Comunidade Autónoma de Galicia, durante os anos 2022 e 2023.
– Actividade: realización dos traballos relativos á reinstalación na ría de Ferrol, dos moluscos bivalvos procedentes de zonas de produción declaradas como clase C no litoral norte da Comunidade Autónoma de Galicia, durante os anos 2022 e 2023.
– Natureza e alcance da xestión encomendada: encomenda de xestión a medios propios ao ter a Empresa Pública de Servizos Agrarios Galegos, S.A. (Seaga) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 10 de setembro de 2022 ata o 30 de xuño de 2023.
– Financiamento: con cargo aos orzamentos da Comunidade Autónoma de Galicia para o ano 2022, aplicación orzamentaria 15.03.723A.604.2, con código de proxecto 2016 00255, cofinanciado nun 75 % con fondos FEMP.
Santiago de Compostela, 7 de outubro de 2022
RESOLUCIÓN do 7 de outubro de 2022 pola que se dá publicidade das axudas concedidas ao abeiro da Resolución do 10 de marzo de 2022 pola que se establecen as bases reguladoras para a concesión, en réxime de concorrencia competitiva, de subvencións a proxectos de promoción e dinamización do Xacobeo 21-22 dentro do programa O teu Xacobeo, e se convocan para o ano 2022 (código de procedemento TU300A).
Axencia Turismo de Galicia — III. Outras disposicións — 18/10/2022

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 23 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións concedidas ao abeiro da Resolución do 10 de marzo de 2022 pola que se establecen as bases reguladoras para a concesión, en réxime de concorrencia competitiva, de subvencións a proxectos de promoción e dinamización do Xacobeo 21-22 dentro do programa O teu Xacobeo, e se convocan para o ano 2022 (código de procedemento TU300A).
Nesta convocatoria de axudas establécense 2 liñas en función das seguintes tipoloxías de beneficiarios:
Liña 1: persoas físicas ou xurídicas constituídas baixo forma mercantil ou civil e as comunidades de bens que estean comprendidas na definición de pequena e mediana empresa (peme).
Liña 2: entidades públicas ou privadas sen ánimo de lucro.
As subvencións previstas nesta resolución financiaranse con cargo ás aplicacións orzamentarias previstas nos orzamentos da Axencia Turismo de Galicia para o ano 2022, co seguinte detalle:
Santiago de Compostela, 7 de outubro de 2022
Liña 1: subvencións a proxectos novos de dinamización do Xacobeo 21-22 dentro do programa O teu Xacobeo.
Liña 2: subvencións a proxectos novos de dinamización do Xacobeo 21-22 dentro do programa O teu Xacobeo.
CORRECCIÓN DE ERROS. Orde do 13 de setembro de 2022 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade e se procede á súa convocatoria para as anualidades 2022-2023 (códigos de procedemento TR341K, TR341E, TR341N e TR341M).
Consellería de Promoción do Emprego e Igualdade — III. Outras disposicións — 18/10/2022

Advertidos erros na citada orde, publicada no
Diario Oficial de Galicia
número 184, do 27 de setembro de 2022, cómpre realizar as seguintes correccións:
Na páxina 51223, no punto 3 do artigo 3, onde di: «A acreditación, por parte das entidades solicitantes, de que cumpren as condicións sinaladas nas letras a), b), c) e d) do punto 3 deste artigo para poder obter a condición de beneficiarias das axudas, realizarase mediante declaracións responsables que se inclúen nos anexos de solicitude de cada procedemento (anexos I, II, III e IV).», debe dicir: «A acreditación, por parte das entidades solicitantes, de que cumpren as condicións sinaladas nas letras a), b), c) e d) do punto 2 deste artigo para poder obter a condición de beneficiarias das axudas realizarase mediante declaracións responsables que se inclúen nos anexos de solicitude de cada procedemento (anexos I, II, III e IV)».
Na páxina 51231, no segundo guión do punto 4 do artigo 13, onde di: «O Servizo de Emprego e Economía Social das xefaturas territoriais da Consellería de Promoción do Emprego e Igualdade para o programa III de subvencións ao custo salarial (procedemento TR341M).», debe dicir: «O Servizo de Apoio ao Emprego, Emprendemento e Economía Social das xefaturas territoriais da Consellería de Promoción do Emprego e Igualdade para o programa III de subvencións ao custo salarial (procedemento TR341M)».
RESOLUCIÓN do 10 de outubro de 2022 pola que se adxudican as axudas ao deseño, para a mellora da capacidade de innovación e sustentabilidade das empresas en Galicia, a través do impulso da xestión do deseño estratéxico de produtos, servizos, experiencias e marcas e identidades corporativas, enmarcados en prioridades estratéxicas da RIS3 (programa DeseñaPeme), convocadas pola Resolución do 5 de abril de 2022 (Diario Oficial de Galicia número 76, do 21 de abril).
Axencia Galega de Innovación — III. Outras disposicións — 18/10/2022

Mediante a Resolución da Axencia Galega de Innovación do 5 de abril de 2022 (DOG núm. 76, do 21 de abril) convocáronse as subvencións ao deseño, para a mellora da capacidade de innovación e sustentabilidade das empresas en Galicia, a través do impulso da xestión do deseño estratéxico de produtos, servizos, experiencias e marcas e identidades corporativas, enmarcados en prioridades estratéxicas da RIS3.
No seu artigo 21 regúlase a resolución e notificación destas axudas unha vez que a comisión de selección establecida no artigo 18 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 19.
De acordo con isto, e atendendo ao informe elaborado na sesión do 30 de setembro de 2022 pola Comisión de Selección establecida no artigo 18 das bases da Resolución do 5 de abril de 2022, esta axencia
1. Conceder as axudas ao deseño, para a mellora da capacidade de innovación e sustentabilidade das empresas en Galicia, a través do impulso da xestión do deseño estratéxico de produtos, servizos, experiencias e marcas e identidades corporativas, enmarcados en prioridades estratéxicas da RIS3, ás solicitudes que obtiveron unha puntuación desde os 200 puntos en orde decrecente ata o esgotamento do crédito dispoñible relacionadas no anexo I.
2. O importe total das axudas concedidas é 1.481.766,09 €, con cargo á aplicación orzamentaria que se recolle no seguinte cadro:
3. Elaborar unha listaxe de espera para aquelas solicitudes para as cales non se dispón de crédito suficiente para o seu financiamento. Estas solicitudes relaciónanse no anexo II.
4. Estas axudas están financiadas con cargo a fondos propios libres da Comunidade Autónoma de Galicia.
5. O pagamento destas axudas realízase conforme o establecido no artigo 29 da resolución de convocatoria.
6. Para a xustificación da subvención deberá presentarse a documentación indicada nos artigos 26 e 27 da resolución de convocatoria no prazo establecido no artigo 26 no seu punto 2.
7. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da notificación da resolución, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 10 de outubro de 2022
RESOLUCIÓN do 6 de outubro de 2022, da Secretaría Xeral Técnica da Consellería do Mar, pola que se dá publicidade dunha encomenda de xestión ao medio propio Fundación Centro Tecnolóxico do Mar para ser executada durante os anos 2022 e 2023.
Consellería do Mar — III. Outras disposicións — 17/10/2022

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
Resolución do 16 de setembro de 2022, da Consellería do Mar, pola que se lle encarga ao medio propio Fundación Centro Tecnolóxico do Mar (Cetmar) a prestación do servizo de oficina técnica para o seguimento do expediente «Desenvolvemento e adquisición de solucións innovadoras para a mellora dos servizos públicos de emerxencia e de xestión dos recursos mariños da Xunta de Galicia (Civil UAV). Lote 3, servizos de investigación marítima e relacionados coa pesca».
– Actividade: prestación do servizo de oficina técnica para o seguimento do expediente «Desenvolvemento e adquisición de solucións innovadoras para a mellora dos servizos públicos de emerxencias e de xestión dos recursos mariños da Xunta de Galicia (Civil UAV Initiative). Lote 3, servizos de investigación marítima e relacionados coa pesca».
– Natureza e alcance da xestión encomendada: encomenda de xestión a medios propios ao ter a Fundación Centro Tecnolóxico do Mar (Cetmar) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 19 de setembro de 2022 ata o 30 de novembro de 2023.
– Financiamento: tramitouse con cargo aos orzamentos da Comunidade Autónoma de Galicia na aplicación orzamentaria 15.02.723A.640.1, código do proxecto 2016 00287, cofinanciada polo Fondo Europeo Marítimo e de Pesca (FEMP) nun 75 %.
Santiago de Compostela, 6 de outubro de 2022
CORRECCIÓN DE ERROS. Resolución do 19 de setembro de 2022, da Secretaría Xeral Técnica da Consellería de Política Social e Xuventude, pola que se dá publicidade dos convenios de colaboración subscritos no segundo cuadrimestre do ano 2022.
Consellería de Política Social e Xuventude — III. Outras disposicións — 17/10/2022

Advertidos erros na dita resolución, publicada no
Diario Oficial de Galicia
número 195, do xoves 13 de outubro, cómpre substituír os anexos I e II polos seguintes:
RESOLUCIÓN do 30 de setembro de 2022, da Dirección Xeral de Ordenación e Innovación Educativa, pola que se fai pública a autorización de novas seccións bilingües no curso 2022/23 en centros sostidos con fondos públicos de ensino non universitario, reguladas pola Orde do 12 de maio de 2011.
Consellería de Cultura, Educación, Formación Profesional e Universidades — III. Outras disposicións — 17/10/2022

A Orde do 12 de maio de 2011 (DOG do 20 de maio) regula as seccións bilingües en centros sostidos con fondos públicos de ensino non universitario.
Finalizado o procedemento establecido na citada orde para a autorización de seccións bilingües e segundo o disposto no artigo 12.2, faise pública a relación de novas seccións bilingües autorizadas a partir do curso 2022/23.
En consecuencia, a Dirección Xeral de Ordenación e Innovación Educativa
Primeiro. Autorizar os centros con seccións bilingües que se relacionan no anexo desta resolución.
Segundo. Contra esta resolución as persoas interesadas poderán interpor recurso de alzada perante a persoa titular da Consellería de Cultura, Educación, Formación Profesional e Universidades, no prazo dun mes contado desde o día seguinte ao da súa publicación no
Diario Oficial de Galicia
, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. De non considerar oportuna a interposición do citado recurso, poderán formular directamente recurso contencioso-administrativo, no prazo de dous meses, ante o Tribunal Superior de Xustiza de Galicia, conforme se establece nos artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de setembro de 2022
CORRECCIÓN DE ERROS. Resolución do 30 de setembro de 2022 pola que se fan públicas as axudas concedidas ao abeiro da Resolución do 23 de xuño de 2022 pola que se aproban as bases reguladoras para a concesión de subvencións aos concellos, en réxime de concorrencia non competitiva, destinadas á realización de auditorías municipais de abastecemento encamiñadas á elaboración de plans de actuacións para minimizar as perdas de auga, e se convocan para o ano 2022 (código de procedemento AU301C).
Augas de Galicia — III. Outras disposicións — 21/10/2022

Advertido erro na dita resolución, publicada no
Diario Oficial de Galicia
número 196, do 14 de outubro de 2022, cómpre facer a seguinte corrección:
Na páxina 54888, no primeiro parágrafo, primeira liña, onde di: «O 8 de xullo de 2022 publicouse no
Diario Oficial de Galicia
a Resolución do 23 de xullo 2022», debe dicir: «O 8 de xullo de 2022 publicouse no
Diario Oficial de Galicia
a Resolución do 23 de xuño de 2022».
ORDE do 13 de outubro de 2022 pola que se fai pública a resolución das axudas económicas para o alumnado que realiza formación práctica en centros de traballo ou formación profesional dual, convocadas pola Orde do 7 de xuño de 2022.
Consellería de Cultura, Educación, Formación Profesional e Universidades — III. Outras disposicións — 21/10/2022

Mediante a Orde do 7 de xuño de 2022 (DOG do 17 de xuño) regúlase o procedemento para a concesión das axudas económicas para o alumnado que realiza a formación práctica en centros de traballo ou FP dual durante o ano 2022.
O artigo 11 establece que a Consellería de Cultura, Educación, Formación Profesional e Universidades publicará o anuncio da exposición das listaxes definitivas das persoas beneficiarias, coa indicación da contía que lle corresponde a cada alumno/a, no
Diario Oficial de Galicia
.
En virtude do exposto anteriormente,
Primeiro. Anunciar a exposición das listaxes definitivas das persoas beneficiarias das axudas concedidas e nas contías que se indican, correspondentes ao ano 2022 (prazo maio), nos centros educativos colaboradores na xestión desta convocatoria de axudas e na Base de datos nacional de subvencións prevista no artigo 18 da Lei 38/2003, do 17 de novembro, xeral de subvencións.
Segundo. Contra esta resolución, que pon fin á vía administrativa, os/as interesados/as poderán interpoñer recurso potestativo de reposición ante a Consellería de Cultura, Educación, Formación Profesional e Universidades no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 13 de outubro de 2022
RESOLUCIÓN do 30 de setembro de 2022, da Dirección Xeral de Ordenación e Innovación Educativa, pola que se autorizan centros educativos para impartir o programa plurilingüe no segundo ciclo da educación infantil (Plurinfantil) para o curso 2022/23.
Consellería de Cultura, Educación, Formación Profesional e Universidades — III. Outras disposicións — 17/10/2022

De conformidade co establecido no artigo 16 da Resolución desta dirección xeral do 28 de marzo de 2022, pola que se regula o programa plurilingüe no segundo ciclo da educación infantil (Plurinfantil) para o curso 2022/23, esta dirección xeral
Primeiro. Autorizar os centros que se relacionan no anexo desta resolución para impartir o programa Plurinfantil, de plurilingüismo no segundo ciclo da educación infantil.
Segundo. Contra esta resolución, que esgota a vía administrativa, as persoas interesadas poderán interpor recurso potestativo de reposición ante a persoa titular da Consellería de Cultura, Educación, Formación Profesional e Universidades, no prazo dun mes contado desde o día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. De non considerar oportuna a interposición do citado recurso, poderán formular directamente recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de setembro de 2022
RESOLUCIÓN do 5 de outubro de 2022, da Secretaría Xeral Técnica e do Patrimonio da Consellería de Facenda e Administración Pública, pola que se dá publicidade dos convenios de colaboración subscritos no segundo cuadrimestre do ano 2022.
Consellería de Facenda e Administración Pública — III. Outras disposicións — 17/10/2022

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único
Darlle publicidade á relación dos convenios subscritos pola Consellería de Facenda e Administración Pública nos meses de maio, xuño, xullo e agosto, que se incorpora como anexo a esta resolución.
Santiago de Compostela, 5 de outubro de 2022
ORDE do 4 de outubro de 2022 pola que se autorizan novos centros plurilingües na Comunidade Autónoma de Galicia para o curso 2022/23.
Consellería de Cultura, Educación, Formación Profesional e Universidades — III. Outras disposicións — 17/10/2022

De conformidade co establecido no artigo 16 da Orde desta consellería do 12 de maio de 2011 (DOG do 20 de maio), pola que se regulan os centros plurilingües na Comunidade Autónoma de Galicia e se establece o procedemento de incorporación de novos centros á Rede de Centros Plurilingües de Galicia, esta consellería
Primeiro. Autorizar os centros plurilingües que se relacionan no anexo desta orde.
Segundo. Contra esta resolución as persoas interesadas poderán interpor recurso potestativo de reposición ante a persoa titular da Consellería de Cultura, Educación, Formación Profesional e Universidades no prazo dun mes, contado desde o día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. De non considerar oportuna a interposición do citado recurso, poderán formular directamente recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de outubro de 2022